ส่อง LH  กำไรปี 60 โตแข็งแกร่งแถมปันผลสูงแนะซื้อเป้า 11.10บ.
ส่อง LH  กำไรปี 60 โตแข็งแกร่งแถมปันผลสูงแนะซื้อเป้า 11.10 บ.
9 ส.ค. 2560

บล.ดีบีเอสฯ ระบุในบทวิเคราะห์วันนี้(9 ส.ค.) ว่า บริษัทแลนด์แอนด์เฮ้าส์ จำกัด (มหาชน) หรือ LH  ได้ปรับเพิ่มคาดการณ์กำไรสุทธิปีนี้ 12% เป็น 10 พันล้านบาท สะท้อนความสำเร็จในการขายโรงแรม Grande Centre Point ราชดำริ ที่มูลค่า 3.7 พันล้านบาท ขณะที่บริษัทมีมูลค่าทางบัญชีที่ 1.5 พันล้านบาท คาดมีกำไรก่อนภาษีที่ 2.2 พันล้านบาท แต่เนื่องจาก LH ถือหุ้นในสัดส่วน 60% ในโรงแรมแห่งนี้ จึงคาดว่าจะมีกำไรหลังภาษีที่ 1.05 พันล้านบาท
เป้าหมายปี 60 คือ รักษาอัตราการเติบโตต่อเนื่องไปยังปี 61 บริษัทไม่ได้เร่งขายโครงการคอนโดมิเนียมที่จะแล้วเสร็จในปีนี้มากนัก และหากลูกค้ารายไหนไม่รีบโอน ก็ขอให้ไปโอนในปี 61 แทน ดังนั้นจึงจะมีบางหน่วยในโครงการคอนโดดังกล่าวที่จะไปโอนยังปี 61 แทน
แนะนำซื้อ คาดการณ์อัตราการเติบโตกำไรหลัก (ไม่รวมกำไรรายการพิเศษ) ปีนี้ และปี 61 อยู่ในเกณฑ์ดีเป็น 12%/10% ตามลำดับ ให้ราคาพื้นฐาน 11.10 บาท ทั้งนี้ LH ยังมีจุดเด่นเรื่องปันผลสูงด้วย คาดการณ์อัตราผลตอบแทนปันผลปีนี้และปีหน้าสูงประมาณ 6.5% ต่อปี (จ่ายปีละ 2 ครั้ง)